《题清芬阁》
宋代·臧询

旧隐固潇洒，先生偏苦吟。俗情随水落，雅趣与山深。

白日自朝暮，清风无古今。远孙簪组盛，终有爱闲心。

作者简介：臧询（一○五一～一一一○），字公献，湖州安吉（今属浙江）人，世居梅溪镇。神宗元丰二年（一○七九）进士，调黟县尉。历知桐庐县，汾州教授，知下邳县。徽宗建中靖国元年（一一○一），除太仆寺丞。崇宁元年（一一○二）迁鸿胪丞，坐事免。三年，复除管勾元丰库。四年，迁诸王府记室参军。大观四年冬，以疾请致仕，卒于京师，年六十。有文集十卷，已佚。事见《苕溪集》卷三○《臧记室行状》。